વૈશ્વિક બજારોમાં સકારાત્મક વલણની અસર પણ રોકાણકારોના સેન્ટિમેન્ટ ઉપર જોવા મળી હતી. અમેરિકા અને ચીન ટેરિફને મુદ્દે નવેસરથી વાત કરવા તૈયાર થયા હોવાથી એશિયાનાં શૅરબજારોમાં તેજી જોવા મળી હતી. હેન્ગ સેન્ગ અને નિક્કી 225 પ્રત્યેક એક ટકાથી વધુ વધીને બંધ નોંધાયા હતા, જ્યારે શાંઘાઈ કમ્પોઝિટ 0.18 ટકાનો ઘટાડો દર્શાવતો હતો. ઉપરાંત ટર્કીની મધ્યસ્થ બૅન્કે વ્યાજ દરમાં નિર્ણયાત્મક વધારો કરતાં વૈશ્વિક જોખમ સામે રક્ષણ મળ્યું હતું. ગ્લોબલ બ્રોકરેજ ફર્મ મોર્ગન સ્ટેનલીના અંદાજ મુજબ સપ્ટેમ્બર, 2019 સુધીમાં સેન્સેક્ષ 42,000ની ટોચ આંબશે. જોકે, તેણે આગામી વર્ષની સામાન્ય ચૂંટણીઓ મહત્ત્વપૂર્ણ ભૂમિકા ભજવશે એમ પણ જણાવ્યું છે.